CELEX: 32021D1220(01)
Language: da
Date: 2021-11-23 00:00:00
Title: Rådets afgørelse af 23. november 2021 om udnævnelse af et medlem af bestyrelsen for Den Europæiske Fødevaresikkerhedsautoritet 2021/C 512 I/03

20.12.2021   
               
               
                  DA
               
               
                  Den Europæiske Unions Tidende
               
               
                  CI 512/12
               
            
         RÅDETS AFGØRELSE
         af 23. november 2021
         om udnævnelse af et medlem af bestyrelsen for Den Europæiske Fødevaresikkerhedsautoritet
         (2021/C 512 I/03)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
         under henvisning til den liste af kandidater, som Europa-Kommissionen har forelagt Rådet i skrivelse af 14. juli 2021,
         under henvisning til Europa-Parlamentets holdning fremført i skrivelse af 18. oktober 2021, og
         ud fra følgende betragtninger:
         
                     (1)
                  
                  
                     Det er afgørende at sikre, at Den Europæiske Fødevaresikkerhedsautoritet er uafhængig, at den besidder en høj videnskabelig standard, samt at den er åben og effektiv. Det er også absolut nødvendigt at sikre autoritetens samarbejde med medlemsstaterne.
                  
               
                     (2)
                  
                  
                     Artikel 25, stk. 1, i forordning (EF) nr. 178/2002 kræver, at fire af medlemmerne af bestyrelsen for Den Europæiske Fødevaresikkerhedsautoritet har en baggrund i organisationer, der repræsenterer forbrugere og andre interesser i fødevarekæden. Mandatperioden for et af medlemmerne af bestyrelsen for Den Europæiske Fødevaresikkerhedsautoritet med en sådan baggrund udløb den 30. juni 2021. Dette medlem bør derfor erstattes af et nyt medlem med en baggrund i organisationer, der repræsenterer forbrugere eller andre interesser i fødevarekæden.
                  
               
                     (3)
                  
                  
                     Den liste af kandidater, som Kommissionen har forelagt, er blevet gennemgået med henblik på at udnævne det nye medlem af bestyrelsen for Den Europæiske Fødevaresikkerhedsautoritet på grundlag af dokumentation fra Kommissionen og i lyset af Europa-Parlamentets holdning. Målet er at sikre det højest mulige kompetenceniveau, en bred vifte af relevant ekspertise og i overensstemmelse hermed den størst mulige geografiske spredning i Unionen.
                  
               
                     (4)
                  
                  
                     Artikel 10, stk. 2, i Europa-Parlamentets og Rådets forordning (EU) 2019/1381 (2) fastsætter, at mandatperioden for de medlemmer af Den Europæiske Fødevaresikkerhedsautoritets bestyrelse, der udøver hvervet den 30. juni 2022, ophører samtidig. Den ledige post bør derfor besættes for en mandatperiode, der slutter den 30. juni 2022 —
                  
               VEDTAGET DENNE AFGØRELSE:
         
            Artikel 1
            Marija CERJAK udnævnes herved til medlem af Den Europæiske Fødevaresikkerhedsautoritets bestyrelse for perioden fra den 23. november 2021 til den 30. juni 2022.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 23. november 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  EFT L 31 af 1.2.2002, s. 1.
         
            (2)  Europa-Parlamentets og Rådets forordning (EU) 2019/1381 af 20. juni 2019 om åbenhed og bæredygtighed i EU’s risikovurdering i fødevarekæden og om ændring af forordning (EF) nr. 178/2002, (EF) nr. 1829/2003, (EF) nr. 1831/2003, (EF) nr. 2065/2003, (EF) nr. 1935/2004, (EF) nr. 1331/2008, (EF) nr. 1107/2009, (EU) 2015/2283 og direktiv 2001/18/EF (EUT L 231 af 6.9.2019, s. 1).